|  |  |
| --- | --- |
| sotskindl_vapp_est_black |  |
|  |  |
| Jorma Liivalaid  Tallinna Lastehoiud OÜ  jorma.liivalaid@gmail.com  Räägu tn 49a  Harju maakond 11311 | |  |  | | --- | --- | |  |  | |  |  | | Meie 25.09.2024 | nr 5.1-3/28501-1 | |
| Teade järelevalvemenetluse algatamise kohta |  |

Lugupeetud Jorma Liivalaid

Sotsiaalkindlustusamet on algatanud ja teostab alates 25.09.2024 riiklikku järelevalvet sotsiaalhoolekande seaduse § 157 lg 1 ja majandustegevuse seadustiku üldosa seaduse (MSÜS) § 65 lõige 1 alusel Tallinna Lastehoiud OÜ-s osutatava lapsehoiuteenuse üle. Järelevalve raames toimub paikvaatlus 26.09.2024 Tallinna Lastehoiud OÜ tegevuskohas Räägu tn 49a, Kristiine linnaosa, Tallinn, Harju maakond.

Järelevalve käigus kontrollitakse teenuse osutamise vastavust lastekaitse- ja sotsiaalhoolekandeseaduse ning nende alusel kehtestatud õigusaktides ja majandustegevuse seadustiku üldosa seaduses sätestatud nõuetele.

Lapsehoiu teenuse järelevalve analüüsiks palume saata koopiad järgmistest dokumentidest:

1. laste nimekiri (mis sisaldab lapse nime, sünniaega või isikukoodi, puude raskusastet), kellele osutatakse/osutati lapsehoiuteenust (mai, august ja september 2024);

2. teenusel olevate laste kohta arvestuse pidamine kuude lõikes (kohalkäimistabelid), märkides teenusel olemise kuupäeva ja tundide mahu, mille alusel koostate arve teenuse eest tasumiseks (mai, august ja september 2024);

3. töötajate nimekiri koos isikukoodidega;

4. lapsehoidjate/töötajate töögraafikud (mai, august ja september 2024);

5. lapsehoidjatega/töötajatega sõlmitud kokkulepped/lepingud, ametijuhendid või töölepingud, kus sisalduvad tööülesanded (tüüpvormid, ilma isikuandmeteta).

Järelevalvet teostavad õiguse ja järelevalvetalituse järelevalve peaspetsialistid Monika Aun (järelevalve juht) ja Ave Viitak.

Dokumendid palun saatke (võimalike isikuandmetega dokumendid krüpteeritult) e-posti aadressile: [monika.aun@sotsiaalkindlustusamet.ee](mailto:monika.aun@sotsiaalkindlustusamet.ee) (isikukood 47710285237) hiljemalt 30.09.2024.

Lugupidamisega

|  |  |
| --- | --- |
| (allkirjastatud digitaalselt) |  |
| Monika Aun |  |
| järelevalve peaspetsialist |  |

55629729

monika.aun@sotsiaalkindlustusamet.ee